Андреева Екатерина Сергеевна

**Андреева Екатерина Сергеевна** (27 ноябрь 1961 йыл йәки 1965, Мәскәү) — 1998 йылдан алып  «Беренсе канал»да «Ваҡыт» мәғлүмәттәр  программаһын алып барыусы.

## Биографияһы
Екатерина Сергеевна Андреева 1965 йылдың 27 ноябрендә (уның әйтеүенсә һәм тыуыу тураһындағы таныҡлыҡтың сканы буйынса)  йәки 1961 йылда Мәскәүҙә  тыуған. Атаһы СССР Дәүләт тәьминәте рәйесе урынбаҫары, ә әсәһе — хужабикә була. Андрееваның  Екатерина исемле һеңлеһе бар. Ата-бабаларының береһе Демидовтың  крепостнойы,  хужа билмәһәненән аҡса түләп  ҡотола.

187-се мәктәптең 10-сы класын  тамамлағандан һуң Бөтә Союз ситтән тороп уҡыу юридик институтына (ВЮЗИ) уҡырға инә.  Параллель рәүештә  Генераль прокуратурала тәфтиш идаралығының эш башҡарыу бүлегендә референт булып эшләй.  Ғүмеренә хәүеф янау инцидентынан һуң прокуратурала эшен ҡалдыра.

Андреева иртә кейәүгә сыға һәм 18 йәшендә ҡыҙы Натальяны таба.

Юридик факультеттан Мәскәү өлкә педагогия институтының тарих факультетына күсә, уны 1990 йылда тамамлай..  Уның сығарылыш эше Сталин Иосиф һәм Адольф Һитлер режимдарын сағыштырыуға арнала.

## Телевидение
1990 йылда Бөтә Союз телевидение хеҙмәткәрҙәренең квалификацияһын күтәреү институтының «дикторҙар мәктәбенә» уҡырға инә  (СССР дәүләт телерадиоһы), үҙәк телевидениеға дикторлыҡҡа  конкурсы буйынса үтә.  Игорь Кирилловта уҡый, ул  Андрееваның телевидение яҙмышында  роль уйнай.

1992 йылда телевидениела «Иртән»  һәм «Хәйерле кис, Мәскәү» программаларында эшләй. РТР телеканалында иҡтисади яңылыҡтар  алып бара, «Ҙур уҙыштар» автоспорт программаһының алып барыусыһы була. 1994 йылдан —  «ТСН» мәғлүмәт телевидение агентлығының редакторы (ОРТ мәғлүмәт программалары дирекцияһы). 1995 йылда  Останкино 1-се каналында «ИТА Яңылыҡтар»  мәғлүмәт программаһының алып барыусыһы.

1997 йылда тәүге тапҡыр  «Ваҡыт» мәғлүмәт программаһын алып барыусы сифатында ҡатнаша (отпускала булған  Арина Шарапованы алмаштыра). 1998 йыл аҙағына тиклем яңылыҡтарҙың ғәҙәти иртәнге һәм киске сығарылыштарын алып бара.

1998 йылдың декабрендә Сергей Доренко тарафынан ОРТ телекомпанияһында  «Ваҡыт» программаһының  даими алып барыусыһы итеп тәғәйенләнә.

2001 йылдан 2007 йылға тиклем бер үк ваҡытта сыҡҡан ОРТ/«Беренсе канал» һәм РТР/«Рәсәй»  каналдарында Сергей Брилев менән бергә  «Владимир Путин менән тура линия»ны алып барыусы була. 2004, 2008, 2012 һәм 2018 йылдарҙа уның менән бергә Рәсәй Президентының инаугурацияһының тура трансляцияһына комментарийҙар алып бара.

Андреева яңылыҡтар редакцияһының төп канваһын үҙе әҙерләй.  Алып барыусының образы ябай, эшсән стиль, шул иҫәптән кейемдә лә һәм прическала ла, кәм биҙәүестәр менән.  Андреева  ирекле стиль менән башлай, әммә был директор  Ольвар Какучаяға оҡшамай.

2010 йыл йомғаҡтары буйынса Рәсәй TNS версияһы буйынса Рәсәйҙең иң популяр алып барыусылары иҫәбенә инә.

Андреева  мотивациялы тренингтар алып бара.

## Тыуған йылы тураһында мәсьәлә
Екатерина Андрееваның тыуған йылы төрлө сығанаҡтарҙа төрлөсә күрһәтелә: бер сығанаҡтар 1961 йыл күрһәтелә, икенсе сығанаҡтарҙа — 1965 йыл. 2010 йылдар аҙағынан матбуғаттаА ндреева был темаға  даими сығыш мяһай һәм1тыуған йылын ныҡышмалы 1965 йылда тип талап итә. Ул үҙ сығышытарында  айырым иғтибарҙы Википедияға бүлә, сөнки унда Андрееваның  тыуған йылының ике варианты ла күрһәтелә. Төрлө киң мәғлүмәт саралары аша Андреева Википедиянан тик 1965 йылды ғына  ҡалдырыуҙы талап итә. Әммә Википедия мөхәррирҙәре бының менән риза түгел, һәм  икенсе вариантының, рәсми документтарҙы һәм 1961 йылға тура килгән юбилей даталары тураһында фекер алышыуҙар булған Андрееваның элекке интервьюларын индергән  ышаныслы сығанаҡтарҙы күрһәтә. Нейтраль ҡараш тураһында Википедия ҡағиҙәләре был осраҡта ике вариантты  килтереүҙе  талап итә, әлегә икенсеһенең хатаһы ныҡ ышаныслы баҫма сығанаҡтар менән  раҫланмағас, уларҙың береһе лә уҡыусыға  дөрөҫ тип бирелмәй.

2019  йылдың декабрендә Екатерина  Андреева журналистарға 1965 йылдың декабрендә бирелгән тыуыу тураһындағы таныҡлығының сканын күрһәтә,   унда тыуған йылы  1965 йылдың  27 ноябре күрһәтелән.

## Ҡараштары

Рәсәйҙә пенсия реформаһы (2018) тураһында  Закон проектын хуплай, йәштәрҙең протест акцияларында ҡатнашыуына кире ҡарашта. Шулай уҡ дәүләт телевидениеһының һәр  хеҙмәткәре дәүләт сәйәсәтен хупларға тейеш, тип иҫәпләй.  Андреева үҙе телевидение кешеһе булһа ла, үҙенең әйтеүенсә, трансляцияланған  агрессияның юғары кимәлдә булыуы арҡаһында телевизор ҡарамай

## Санкциялар
2014 йылдың август айында Украина тарафынан Украинаның Көнсығышында һуғыштар һәм Ҡырымдың Рәсәйгә ҡушылыуы буйынса позицияһы өсөн санкциялар исемлегенә индерелә.

## Фильмография

*  — Неизвестные страницы из жизни разведчика — *пассажир ҡатын-ҡыҙ*
*  — Исчадье ада — *Елена,  Жорждың элекке мөхәбәтте*

Андреева билдәләүенсә,  фильмға  төшөргә ынтылмай һәм ул фильм төшөрөүҙәрендә режиссерҙарҙың ныҡышыуы арҡаһында ғына ҡатнаша.  Юрий Караның «Мастер и Маргарита» фильмына Маргарита роленә һынауҙарҙа ҡатнаша, әммә роле раҫланмай.

### Камео

*  — Шәхси номерың
*  — Тәүге Тиҙ Йөрөшлө 

2009 йылдан  2013  йылға тиклем Екатерина Андреева персонажы йәнһүрәт «Мульт личности»  пародиялы шоуында ҡулланыла.

## Бүләктәре

* Дуҫлыҡ ордены () — *«ватан телерадиотапшырыуҙар үҫешенә ҙур өлөш индергәне һәм күп йыллыҡ емешле эшмәкәрлеге өсөн»*
* «Мәғлүмәти программа алып барыусыһы» номинацияһында ТЭФИ лауреаты (2007 йыл).
* Рәсәй Федерацияһы Президенты Рәхмәте () — *«Рәсәй Президенты ҡатнашлығында саралар әҙерләүҙә һәм үткәреүҙә әүҙем ҡатнашҡандары өсөн»*.
* Рәсәй Федерацияһы Президенты Рәхмәте () — *«Рәсәй Федерацияһында мәғлүмәти тәьмин итеү һәм граждандар йәмғиәтен үҫтереү буйынса әүҙем йәмәғәт эшмәкәрлеге өсөн»*.
* Рәсәй Федерацияһы Президентының Почет грамотаһы () — *«ватан телевидениеһын үҫтереүҙә ҡаҙаныштары һәм күп йыллыҡ намыҫлы хеҙмәте өсөн»*.

## Ғаиләһе
Атаһы — Андреев Сергей Александрович (1937). СССР Дәүләт тәьминәте рәйесе урынбаҫары.

Әсәһе — Татьяна Ивановна Андреева,  «Алмаз» Үҙәк конструкторлыҡ бюроһында инженер булып эшләй,  ә кесе ҡыҙы тыуғандан һуң хужабикә була.

Һеңлеһе — Светлана (1979).

## Шәхси тормошо
Беренсе ире — Андрей Назаров, бер мәктәптә уҡыйҙар. Андреева әйтеүе буйынса ул иртә кейәүгә сыға һәм 18 йәшендә ҡыҙы Натальяны  таба. Наталья — Мәскәү дәүләт халыҡ-ара мөнәсәбәттәр институын тамамлаған]

Икенсе ире — Душко Перович -  Серб Республикаһы вәкиллеге башлығы (Серб республикаһы  Босния һәм Герцеговина составында) элекке футболсы, эшҡыуар һәм адвокат.  Андреева менән Америка компанияһы вәкиллегендә  Мәскәүҙә эш буйынса таныша. 2011 йылда Андреева Черногорияның хөрмәтле гражданлығын ала.

Спорт ярата,  йога, пилатес, тайцзицюань менән шөғөлләнә. Спорттан тыш  сәйәхәт итергә, әҙәбиәт, театр, классик музыка, опера ярата, шахмат уйнай. Оҙаҡ ваҡыт тәмәке тарта, әммә һуңынан ташлай.

Дингә ышана. Олоғайғас Яңы Иерусалим монастырында суҡындырыла.  Мәскәү янындағы Трубино сиркәүен  тергеҙергә ярҙам итә.

2016 йылда  Instagramда аккаунт алып бара (2021 йылда 500 меңдән ашыу подписчигы була).

2016 йылдан «Учимзнаем» госпиталь мәктәптәре проекты  амбассадоры.

## Иҫкәрмәләр

## Һылтанмалар

* Екатерина Андреева (рус.) (недоступная ссылка).  Эхо Москвы. — список передач с участием Екатерины Андреевой. Архивировано 2 марта 2022 года.
* Лица Первого Канала: Екатерина Андреева
* Екатерина Андреева. Ведущая программы «Время» (неопр.).  «Наедине со всеми» с Юлией Меньшовой (18.11.2014).
* Екатерина Андреева (неопр.).  «Винил» с Михаилом Куницыным, Эхо Москвы (19.12.2018).
* Екатерина Андреева (неопр.).  «Жена. История любви» с Кирой Прошутинской, ТВ Центр (28.09.2019).